Huanan engrosmarked for sjømat

Huanan engrosmarked for sjømat (, pinyin: Wǔhàn huánán hǎixiān pīfā shìchǎng), også kjent som Huanan sjømatmarked, er et yeweimarked (ville dyr) og sjømatmarked i bydistriktet Jianghan i Wuhan i provinsen Hubei i Kina.

Markedet ligger i et relativt tett befolket område og ikke langt fra en stor jernbanestasjon.

Diskusjon om kilde for koronavirusutbruddet i Wuhan
Markedet ble verdenskjent etter at  Verdens helseorganisasjon ble varslet 31. desember 2019 om et stort utbrudd av lungebetennelse i Wuhan. 

Av de første 41 personer som ble innlagt på sykehus med lungebetennelse og hvis sykdomskilde etter laboratoriestudier ble offisielt identifisert som SARS-CoV-2-infeksjon den 2. januar 2020, var to tredeler på et eller annet vis vært eksponert for dette matmarkedet. Markedet ble stengt 1. januar 2020 for rengjøring og desinfeksjon. 

Det ble på tidlig tidspunkt en hypotese at flaggermus var kilden til viruset. Men det er uklart om det i det hele tatt ble solgt flaggermus på dette markedet. Senere studier førte til hypotesen at skjelldyr kan ha vært mellomverter til viruset, altså mellom flaggermus og mennesker. Dette ville da være analogt med forholdet mellom SARS-CoV og civetter. Fylogenetiske analyser indikerer skjelldyr heller er et potensiell reservoar-vert snarere enn en mellomvert for SARS-CoV-2. Selv om det er vitenskapelig konsensus om ar flaggermus er utgangspunkt for koronavirus, skal SARS-CoV-2 ha oppstått hos et skjelldyr, tatt spranget over til flaggermus, og så fortsatt til mennesker, ifølge fylogenetisk analyse. Derfor er det mer sannsynlig at en spesifikk populasjon av flaggermus var mellomvertstasjonen for SARS-CoV-2, altså ikke et skjelldyr, mens en evolusjonær forløper til flaggermus var urkilden for koronavirus generelt.

Til tross for den rolle markedet spilte for pandemien på tidlig stadium, er det fortsatt uklart om det var på markedet at selve koronavirusutbruddet startet. De tidligst datofestede kjente tilfelle med det man senere erkjenner som symptomer, ble meldt den 1. desember 2019, og dette var i en person som verken hadde vært eksponert for markedet, eller for de noen av de øvrige 40 første innlagte. En stor gruppe kiunesiske forskere fra forskjellige institusjoner hadde i en studie, som er blitt publisert i The Lancet, fremlagt detaljer om de først 41 sykehuspasienter som hadde bekreftede SARS-CoV-2-inferksjoner. Deres data viste at 13 av de 41 ikke hadde hatt noen direkte eller kjent indirekte kontakt med markedet. Dette er et signifikant tall, ifølge Daniel Lucey, en ekspert på smittsome sykdommer. I en senere publisering rapporterte The Lancet at av de første 99 mennesker med bekreftet covid-19 i Wuhan Jinyintan-sykehuset mellom 1. og 20. januar 2020, hadde 49 vært eksponert for markedet. Poblikasjonen uttrykte imidlertid ikke noe synspunkt om hvorvist markedet for utgangspunkt, eller bare et viktig ledd, for epidemien.

For å komme sannheten nærmest mulig var det mellom 1. og 12. januar 2020 tatt flere hundre prøver fra dyr som var på markedet. Ifølge Chinese Center for Disease Control and Prevention viste 33 av 585 prøver tatt på markedet tilknytning til coronavirus disease 2019 (covid-19), og 31 av dem fra den del av markedet der det i særdeleshet var salg av ville dyr. Dette var en annet nindikasjon på at markedet spilte en rolle, men det er omstridt om denne rollen innebærer at markedet vvar selve startpunktet for det hele. Et forskningspapir publisert 24. januar 2020 påpekte at ingen av covid-19-tilfellene utenfor Kina har latt seg tilbakeføre til markedet. 

Epidemien det er tale om kan uansett antas å ha en forbindelse til smittestoffer i et eller flere dyr som ble solgt på markedet. Dette og lignende markeder solgte en rekke type dyr og fisk med tanke på matlaging, mange av dem både uvanlige og sjeldne. 

De dyr som benyttes i de segmenter av det kinesiske kjøkken som benytter slik yewei-mat og som man kunne skaffe seg på Huananmarkedet var for eksempel aksishjort, bever, duer, esel, fasan, fisk, giftslanger, gris, grevling, hare, hund, jordpinnsvin, kamel, koala, krabbe, krokodille, kylling, murmeldyr, kjempesalamander, oter, pangolin, piggsvin, påfugl, reker, rødrev, rotte, sau, snikekatt, stripet havabbor, struts, ulvunger, og mer. Dyrene kunne komme fra hele verden.

Noter

Referanser

Wuhan
Covid-19-pandemien